zh da da zh da da da da da hu da da ca da nl da da da da de da da da da da da da da da da da da da da da da da pt da da da da nl es da oc fr en da es it en da da da da nl da da da da da da pt da da en da da en da en da da da da da da da da da da da da de da en
Q10 er et fedtopløseligt coenzym, der findes i alle kroppens celler, på nær de røde blodlegemer.
I cellernes små kraftstationer, som hedder mitokondrier, omdannes kulhydrater, protein og fedtsyrer til energi ved hjælp af Q10 og den ilt, som vi indånder. Først bidrager Q10 til, at energien deponeres som kemisk energi, der kaldes for ATP (adenosintrifosfat). Dernæst sørger Q10 for, at energien frigives i takt med cellernes skiftende energibehov.
Cellerne i hjertet, hjernen, musklerne, leveren, nyrerne og sæd indeholder særlig mange mitokondrier og særlig meget Q10, da disse væv er særlig energikrævende. Q10 er desuden en vigtig antioxidant, som blandt andet beskytter cellerne og mitokondrierne mod DNA skader. Vi danner selv det meste Q10, men evnen forringes med alderen.
Mangler og dårlig udnyttelse forårsages af
Manglende evne til at omdanne Q10 fra kosten
Er ikke beskrevet men muligvis:
Manglende energi / træthed
Hjertet, hjerte-karsygdomme og hjertesvigt
Målinger afslører, at hjertets indhold af Q10 generelt falder med alderen. Forskning har desuden vist, at tilskud med Q10 både kan forebygge og helbrede hjertesygdom.
De svenske kardiologer der stod bag KiSel-10-studiet viste, at tilskud med 200 mg Q10 kombineret med 200 mikrogram selen dagligt halverede forekomsten af hjertedødsfald hos en gruppe raske, ældre mænd og kvinder sammenlignet med kontrolgruppen.
Det internationale Q-SYMBIO studie med 300 mg Q10 dagligt viste, at Q10 har en gunstig effekt på hjertesvigtpatienter. Antallet af hjerte-relaterede dødsfald faldt med 43%, og der blev observeret en signifikant forbedring af hjertemuskelfunktionen hos de Q10-behandlede sammenlignet med kontrolgruppen.
Ved middel til svær hjertesvigt, tyder det på, at tilskud med Q10 har en effekt ved at øge mængden af ATP, så hjertet bliver bedre til at pumpe.
Ved hjertekrampe (angina pectoris) er der muligvis en effekt. I danske og udenlandske forsøg med hjertepatienter er der som regel anvendt daglige doser på 200-400 mg Q10.
Forhøjet blodtryk og diabetes
Flere humane studier afslører, at tilskud med Q10 (200 mg om dagen) har en positiv virkning på forhøjet blodtryk. Hos mennesker med type 2 diabetes har Q10 desuden vist sig at sænke blodsukkeret en smule og forbedre karvæggenes evne til at udvide sig.
Tilskud med Q10 har vist sig, at have en gavnlig effekt, men der er mange andre årsager til disse lidelser.
Kolesterol er et livsvigtigt stof for alle celler, dannelse af kønshormoner, D-vitamin med videre, og vi danner selv det meste, ofte ud fra kulhydrat. De kolesterolsænkende statiner virker ved at hæmme enzymet HMG-CoA. Da dette enzym både indgår i dannelsen af kolesterol og dannelsen af Q10, kan de kolesterolsænkende statiner samtidig hæmme dannelsen af Q10. Ifølge et dansk studie, offentliggjort i Journal of te American College of Cardiology, får 40 % af de patienter, der tager statiner, bivirkninger som muskelsmerter, og hos aktive sportsfolk drejer det sig om 75 %. Forskerne har desuden observeret nedsat glukosetolerance og nedsat insulinfølsomhed. Flere studier viser, at tilskud med 100 mg Q10 kan reducere bivirkninger som muskelsmerter hos statinbrugere. Et forsøg viste, at statinbrugere kunne reducere deres muskelsmerter med 40% ved at inkludere Q10 i deres behandling.
Tilskud med Q10 kan forsinke og måske bremse sygdommen. Dette har stor betydning, da patienter med paradentose også har større risiko for hjerte-karsygdomme, når bakterier overføres til blodbanen.
Kød og især indmad som hjerte og lever. Desuden planteolier, fed fisk, broccoli, fuldkorn og nødder. Det antages, at en almindelig gennemsnitskost bidrager med 2-6 mg daglig. Vores egen produktion er derfor den allervigtigste kilde.
Indhold af Q10 i – mg pr kg
Q10 er ikke nævnt i Fødevarestyrelsens anbefalinger
Ikke godkendte indikationer er:
Svagt hjerte og uregelmæssig hjerterytme
Forskellige former for Q10
Q10 tilhører en gruppe coenzymer, der hedder ubiquinon, afledt af ubique, der betyder ”overalt” på latin. Ubiqionon findes i næsten alle celler og i forskellige biokemiske variationer.
Der findes to hovedformer for Q10.
Oxideret form med særlig betydning for kroppens energiomsætning. Den er gul i farven.
Ikke-oxideret og reduceret form med særlig betydning som antioxidant. Den er mælkehvid i farven.
Den Q10, som vi får fra kosten er den oxiderede form, ubiqinon. Q10 fra kosten og fra tilskud optages i tarmens lymfesystem. Allerede ved passage af tarmvæggen reduceres Q10, hvorved ubiqinon enzymatisk ændres til ubiquinol, hvorefter det reducerede Q10 transporteres med lymfen ud i blodet. Under transporten er Q10 bundet til det kemisk beslægtede LDL kolesterol. Q10 fungerer samtidig som en vigtig antioxidant i blod og lymfe. Inde i kroppens celler, i mitokondrierne, omdannes ubiquinol til ubiquinon frem og tilbage i en kontinuerlig proces.
De fleste mennesker har let ved at omdanne ubiquinon til ubiquinol i tarmen. De få der ikke har, kan have gavn af ubiquinol-tilskud.
Q10 er et fedtopløseligt molekyle, og uanset hvilken teknologi, der anvendes under fremstillingen af tilskud, vil Q10 molekylerne altid overvejende være fedtopløselige.
I diverse råvareformer og tilskud findes Q10 molekylerne som et krystallignende materiale. Men vi har svært ved at opløse krystallerne ved normal kropstemperatur, med mindre de har gennemgået en speciel varmebehandling.
Kvaliteten af et Q10 produkt er derfor afgørende – både for optagelsen og udnyttelsen. De fleste kan sagtens udnytte Q10-tilskud i form af ubiquinon, da de to former for Q10 let omdannes fra den ene til den anden efter optagelse i tarmen. De fleste videnskabelige forsøg er også baseret på Q10-tilskud i form af ubiquinon.
Da Q10 sætter gang i energiomsætningen, anbefales det normalt at tage tilskud om morgenen eller senest til frokost.
Q10 er et sikkert stof, og man kan tage tilskud gennem længere tid, uden at det påvirker kroppens egenproduktion af stoffet.
Ved doser på 100-200 mg er der i meget sjældne tilfælde rapporteret kvalme, hovedpine og mavesmerter.
Q10 kan hæmme virkningen af blodfortyndende medicin som warfarin og dikumarol. Derfor bør tilskud ikke tages af folk, der får denne medicin, medmindre det sker i samråd med en læge.